ກອງປະຊຸມສະໄໝສາມັນເທື່ອທີ 2 ຂອງສະພາປະຊາຊົນນະຄອນຫຼວງວຽງຈັນ (ນວ) ໄດ້ດຳເນີນເປັນມື້ທີ 2 ໃນວັນທີ 10 ມັງກອນ 2017 ໂດຍເປັນປະທານຂອງທ່ານ ອຸດອນ ໄຊມຸນຕີ ຮອງປະທານສະພາປະຊາຊົນ ນວ ມີທ່ານເຈົ້າຄອງ ຮອງເຈົ້າຄອງ ນວ ພ້ອມດ້ວຍບັນດາສະມາຊິກສະພາແຫ່ງຊາດ ການນຳ ນວ ອະດີດການນຳ ນັກປະຕິວັດອາວຸໂສ ຕົວແທນນັກທຸລະກິດ ແລະ ແຂກຖືກເຊີນເຂົ້າຮ່ວມ.
ກອງປະຊຸມສະໄໝສາມັນ ເທື່ອທີ 2 ຂອງສະພາປະຊາຊົນ ນະຄອນຫຼວງວຽງຈັນ (ນວ) ໄດ້ໄຂຂຶ້ນຢ່າງເປັນທາງການ ວັນທີ 9 ມັງກອນ 2017 ທີ່ອົງການປົກຄອງ ນວ ໂດຍເປັນປະທານຂອງທ່ານ ອານຸພາບ ຕຸນາລົມ ປະທານສະພາປະຊາຊົນ ນວ ມີທ່ານ ສິນລະວົງ ຄຸດໄພທູນ ເຈົ້າຄອງ ນວ ພ້ອມດ້ວຍບັນດາສະມາຊິກສະພາແຫ່ງຊາດ ການນຳ ນວ ອະດີດການນຳ ນັກປະຕິວັດອາວຸໂສ ຕົວແທນນັກທຸລະກິດ ແລະ ແຂກທີ່ຖືກເຊີນເຂົ້າຮ່ວມ.
ເພື່ອເປັນການກະກຽມໃຫ້ແກ່ກອງປະຊຸມສະໄໝສາມັນ ຂອງສະພາປະຊາຊົນ ນະຄອນຫລວງວຽງຈັນ ທີ່ຄາດຄະເນວ່າຈະຈັດຂຶ້ນໃນຕົ້ນເດືອນ ທັນວາ 2016 ໃຫ້ໄດ້ຮັບປະສິດທິຜົນສູງ.
ໃນຕອນບ່າຍຂອງວັນທີ 16 ພະຈິກ 2016 ທີ່ຫ້ອງປະຊຸມສຳນັກງານອົງການປົກຄອງ ນະຄອນຫລວງວຽງຈັນ ໄດ້ຈັດກອງປະຊຸມປຶກສາຫາລື ການກະກຽມເນື້ອໃນທີ່ຈະນຳເຂົ້າພິຈາລະນາ ໃນກອງປະຊຸມສະໄໝສາມັນ ຂອງສະພາປະຊາຊົນ ຮ່ວມກັບບັນດາພະແນກການ, ອົງການທີ່ກ່ຽວຂ້ອງກັບຫົວຂໍ້ ແລະ ເນື້ອໃນ ຂຶ້ນ ໂດຍການເປັນປະທານຂອງ ທ່ານ ພັທ ຈັນທະລາ ອຸດົມສຸກ ຄະນະປະຈຳ ສະພາປະຊາຊົນ ນະຄອນຫລວງວຽງຈັນ. ເຂົ້າຮ່ວມມີ ບັນດາທ່ານ ຄະນະປະຈຳ ສະພາປະຊາຊົນ ນະຄອນຫລວງວຽງຈັນ ແລະ ບັນດາຫົວໜ້າ, ຮອງຫົວໜ້າ ພະແນກການ ແລະ ອົງການທີ່ກ່ຽວຂ້ອງ ເຂົ້າຮ່ວມ.
ພະແນກແຮງງານ ແລະ ສະຫວັດດີການ-ສັງຄົມ ນະຄອນຫຼວງວຽງຈັນ ຈັດກອງປະຊຸມຖອດຖອນບົດຮຽນ ໂຄງການເຮືອນນ້ຳໃຈ ໃຫ້ແກ່ພະນັກງານບຳນານ ພະນັກງານເສຍອົງຄະ ແລະ ພິການ ທີ່ມີຄວາມທຸກຍາກຂາດບ່ອນເພິ່ງອາໄສ ຂຶ້ນວັນທີ 25 ພະຈິກ 2016 ທີ່ຫ້ອງວ່າການປົກຄອງນະຄອນຫຼວງ ໂດຍມີທ່ານ ສີຫຸນ ສິດທິລືໄຊ ຮອງເຈົ້າຄອງນະຄອນຫຼວງ ຜູ້ຊີ້ນຳວຽກງານຂົງເຂດວັດທະນະທຳສັງຄົມ ມີບັນດາທ່ານເຈົ້າເມືອງ ຮອງເຈົ້າເມືອງ ຫົວໜ້າພະແນກ ຮອງພະແນກອ້ອມຂ້າງນະຄອນຫຼວງ ເຂົ້າຮ່ວມ.
ກອງປະຊຸມທາບທາມເນື້ອໃນຮອບດ້ານ ຮ່າງກົດໝາຍວ່າດ້ວຍການສົ່ງເສີມການລົງທຶນ ໄດ້ຈັດຂຶ້ນວັນທີ 1 ພະຈິກ 2016 ທີ່ຫ້ອງວ່າການປົກຄອງນະຄອນຫຼວງວຽງຈັນ ໂດຍເປັນປະທານຂອງທ່ານ ສົມພັນ ແພງຄຳມີ ຮອງປະທານສະພາແຫ່ງຊາດ ມີທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ທ່ານ ອານຸພາບ ຕຸນາລົມ ປະທານສະພາປະຊາຊົນນະຄອນຫຼວງວຽງຈັນ ພ້ອມດ້ວຍການນຳນະຄອນຫຼວງ ສະມາຊິກສະພາ ຜູ້ປະກອບການທຸລະກິດ ແລະ ພະນັກງານທີ່ກ່ຽວຂ້ອງເຂົ້າຮ່ວມ.